Доклад
за 
качеството на водата за питейно-битови цели в област Видин за периода 2020 – 2022 г.

За контрол на качествата на питейната вода РЗИ–Видин съвместно с „ВиК- Видин” ЕООД ежегодно разработват програма за мониторинг на качествата на питейната вода, подавана от „ВиК-Видин” ЕООД, за задоволяване на питейно-битовите нужди на населението от област Видин. Настоящата програма за мониторинг на качествата на питейната вода, подавана за нуждите на населението от област Видин е разработена съвместно от местните компетентни органи – РЗИ-Видин и „ВиК-Видин” ЕООД, съгласно изискванията на Наредба №9 на МЗ, МРРБ и МОСВ за качеството на водата, предназначена за питейно битови цели (обн. ДВ бр.30/2001г., изм. ДВ бр. 87 от 30.10.2007 г., изм. и доп., ДВ бр 1 от 4.01.2011 г., изм. ДВ. бр.15 от 21 февруари 2012г., изм. и доп. ДВ. бр.102 от 12 декември 2014г., изм. и доп. ДВ бр. 6 от 16.01.2018 г.). В област Видин в зависимост от географското разположение на водоснабдените населени места и приблизително еднаквите качества на разпределяната вода са обособени 47 зони на водоснабдяване. Инспекторите от дирекция ОЗ при РЗИ-Видин вземат проби вода от пунктове за пробонабиране, които за област Видин са общо 270. Местоположението им е избрано така, че резултатите от извършваните анализи да дават информация за текущото състояние на разпределителните мрежи и в съответствие чл.6 ал.1 т.1 от Наредба №9. Пробите питейна вода се изследват по микробиологични, химични и радиологични показатели. 
· 2022 година

През 2022 г. общият годишен обем на водните проби за нуждите на мониторинга по показатели от група А, който трябва да осигурява РЗИ-Видин по смисъла на чл.8 от Наредба 9, е 78 бр. В лабораторията на РЗИ-Видин са изследвани 82 броя проби питейна вода при консуматорите от централно водоснабдени населени места по показатели, включени в А мониторинг. Четиридесет и пет или 54,9% от пробите, които са взети не отговарят на изискванията на Наредба №9. Общият годишен обем на водните проби за нуждите на мониторинга по показатели от група Б, който трябва да осигурява РЗИ-Видин по смисъла на чл.8 от Наредба 9, е 21 бр. В лабораторията на РЗИ-Видин са изследвани 39 броя проби питейна вода при консуматорите от централно водоснабдени населени места по показатели, включени в Б мониторинг. Една от пробите или 2,6% не отговаря на Наредба №9 за качеството на водата, предназначена за питейно-битови цели. 
Броя на изследваните проби вода по Наредба №12 за качествените изисквания към повърхностни води, предназначени за питейно-битово водоснабдяване е 5 – стандартни.

По искане на РЗИ-Видин от РЗИ-Плевен са изследвани 39 броя питейни води за съдържание на трихалометани, бензен, 1,2-дихлоретан, тетрахлоретан, трихлоретен, натрий, селен, живак, полициклични ароматни въглеводороди, бенз/а/пирен и пестициди.

По искане на РЗИ-Видин от РЗИ-Враца са изследвани 21 броя питейни води за съдържание на естествен уран. 
През 2022 г. е преизпълнен заложения план за пробите питейна вода от централни водоизточници.
През 2022 г. общия годишен обем на водните проби, за нуждите на мониторинга, който трябва да осигури „ВиК-Видин” ЕООД, съгласно Таблица Б.1 към Приложение 2 от Наредба № 9, е 157 бр. за мониторинг по показателите от група А и 42 бр. за мониторинг по показателите от група Б. Изследвани са 199 броя проби питейна вода при консуматорите от централно водоснабдени населени места по показатели, включени в мониторинга. 
През 2022 г. е извършен мониторинг по показател бромати на 48 бр. проби питейна вода, във всички зони на водоснабдяване, както и мониторинг по показател уран на 27 бр. проби питейна вода. 
Извършени са 116 бр. анализи на проби питейна вода, по Наредба № 1/2007 г. за проучване, ползване и опазване на подземните води и 5 бр. анализи на проби питейна вода, по Наредба № 12/2002 г. за качествените изисквания към повърхностни води, предназначени за питейно-битово водоснабдяване. 
До края на 2022 г., са извършени 40 бр. анализи на проби питейна вода, по радиологични показатели. Изпитванията са възложени на акредитирана лаборатория.
· 2021 година
През 2021 г. общият годишен обем на водните проби за нуждите на мониторинга по показатели от група А, който трябва да осигурява РЗИ-Видин по смисъла на чл.8 от Наредба 9, е 80 бр. В лабораторията на РЗИ-Видин са изследвани 83 броя проби питейна вода при консуматорите от централно водоснабдени населени места по показатели, включени в А мониторинг. Двадесет и осем или 33,7% от пробите, които са взети не отговарят на изискванията на Наредба №9. Констатираните отклонения най-често са по показател „Колиформи“, „Ешерихия коли“ и „Остатъчен свободен хлор“. Общият годишен обем на водните проби за нуждите на мониторинга по показатели от група Б, който трябва да осигурява РЗИ-Видин по смисъла на чл.8 от Наредба 9, е 48 бр. В лабораторията на РЗИ-Видин са изследвани 48 броя проби питейна вода при консуматорите от централно водоснабдени населени места по показатели, включени в Б мониторинг. Две от пробите или 4,2% не отговаря на Наредба №9 за качеството на водата, предназначена за питейно-битови цели. Констатираните отклонения са по показател „Желязо“.
Броя на изследваните проби вода по Наредба №12 за качествените изисквания към повърхностни води, предназначени за питейно-битово водоснабдяване е 5 – стандартни.

По искане на РЗИ-Видин от РЗИ-Плевен са изследвани 48 броя питейни води за съдържание на трихалометани, бензен, 1,2-дихлоретан, тетрахлоретан, трихлоретен, натрий, селен, живак, олово, антимон, полициклични ароматни въглеводороди, бенз/а/пирен и пестициди. 

По искане на РЗИ-Видин от РЗИ-Враца са изследвани 23 броя питейни води за определяне на Обща бета – активност и съдържание на естествен уран. 
През 2021 г. общия годишен обем на водните проби, за нуждите на мониторинга, който трябва да осигури „ВиК-Видин” ЕООД, според определените зони на водоснабдяване, тяхната категоризация, съгласно Таблица Б.1 към Приложение 2 от Наредба № 9 е:

· за мониторинг по показателите от група А – 157 бр.

· за мониторинг по показателите от група Б – 51 бр.
Изследвани са 208 броя проби питейна вода при консуматорите от централно водоснабдени населени места по показатели, включени в мониторинга. През 2021 г. е извършен мониторинг по показател бромати на 48 бр. проби питейна вода, както и мониторинг по показател уран на 26 бр. проби питейна вода. Изпитванията са възложени на акредитирани лаборатории. 

Няма нестандартни проби вода по химични и микробиологични показатели. До края на 2021 г., са извършени 8 бр. анализи на проби питейна вода, по радиологични показатели. Изпитванията са възложени на акредитирана лаборатория. Няма нестандартни проби вода по радиологични показатели. 

Извършени са 127 бр. анализи на проби питейна вода по Наредба № 1/2007 г. за проучване, ползване и опазване на подземните води и 5 бр. анализи на проби питейна вода по Наредба № 12/2002 г. за качествените изисквания към повърхностни води, предназначени за питейно-битово водоснабдяване.
· 2020 година
През 2020 г. общият годишен обем на водните проби за нуждите на мониторинга по показатели от група А, който трябва да осигурява РЗИ-Видин по смисъла на чл.8 от Наредба 9, е 82 бр. В лабораторията на РЗИ-Видин и РЗИ-Монтана са изследвани 90 броя проби питейна вода при консуматорите от централно водоснабдени населени места по показатели, включени в А мониторинг. Двадесет и девет или 32,2% от пробите, които са взети не отговарят на изискванията на Наредба №9. Общият годишен обем на водните проби за нуждите на мониторинга по показатели от група Б, който трябва да осигурява РЗИ-Видин по смисъла на чл.8 от Наредба 9, е 39 бр. В лабораторията на РЗИ-Видин и РЗИ-Монтана са изследвани 24 броя проби питейна вода при консуматорите от централно водоснабдени населени места по показатели, включени в Б мониторинг. Две от пробите или 8,3% не отговаря на Наредба №9 за качеството на водата, предназначена за питейно-битови цели. 
Броя на изследваните проби вода по Наредба №12 за качествените изисквания към повърхностни води, предназначени за питейно-битово водоснабдяване е 5 – стандартни.
По искане на РЗИ-Видин от РЗИ-Плевен са изследвани 39 броя питейни води за съдържание на трихалометани, бензен, 1,2-дихлоретан, тетрахлоретан, трихлоретен, натрий, селен, живак, олово, антимон, полициклични ароматни въглеводороди, бенз/а/пирен и пестициди. 
По искане на РЗИ-Видин от РЗИ-Враца са изследвани 20 броя питейни води за съдържание на естествен уран. 
През 2020 г. общия годишен обем на водните проби, за нуждите на мониторинга, който трябва да осигури „ВиК-Видин” ЕООД, съгласно Таблица Б.1 към Приложение 2 от Наредба № 9, е 164 бр. за мониторинг по показателите от група А и 43 бр. за мониторинг по показателите от група Б. Изследвани са 207 броя проби питейна вода при консуматорите от централно водоснабдени населени места по показатели, включени в мониторинга. 
През 2020 г. е извършен мониторинг по показател бромати на 48 бр. проби питейна вода, както и мониторинг по показател уран на 28 бр. проби питейна вода. Изпитванията са възложени на акредитирани лаборатории. 
Няма установени нестандартни проби вода по химични и микробиологични показатели. През 2020 г., са извършени 4 бр. анализи на проби питейна вода, по радиологични показатели. Изпитванията са възложени на акредитирана лаборатория. Няма установени нестандартни проби вода по радиологични показатели. Двете нестандартни проби по радиологични показатели от 2019 г., които не отговаряха на изискванията на Наредба № 9 за качеството на водата по показател „обща α-активност са изследвани повторно през 2020 г. и са стандартни. 

Извършени са 83 бр. анализи на проби питейна вода по Наредба № 1/2007 г. за проучване, ползване и опазване на подземните води, които отговарят на изискванията на Наредбата и 5 бр. анализи на проби питейна вода по Наредба № 12/2002 г. за качествените изисквания към повърхностни води, предназначени за питейно-битово водоснабдяване, които отговарят на изискванията на Наредбата.
Мониторинг на качествата на питейната вода – РЗИ-Видин
	Мониторинг


	Брой проби
	2020 г.
	2021 г.
	2022 г.

	А
	план
	82
	80
	78

	
	изследвани
	90
	83
	82

	Б
	план
	39
	48
	21

	
	изследвани
	24
	48
	39


През 2020 г. има зони за водоснабдяване с неизпълнен мониторинг по показатели от група Б. Поради усложнената епидемиологична обстановка в страната, свързана с COVID 19, и ангажираността на служителите от дирекция „Обществено здраве“ в осъществяването на контрол за спазването на противоепидемичните мерки в обектите с обществено предназначение на територията на област Видин и граничният здравен контрол на ГКПП Дунав мост 2 и ГКПП Връшка чука доведе до липса на ресурс и невъзможност за изпълнение на контролния мониторинг по показатели от група Б от страна на РЗИ-Видин за 2020 г., заложен в Плана за дейността на дирекция „Обществено здраве“. 
За отчетения период няма зони с установени отклонения в качеството на питейната вода по микробиологични показатели и/или химични показатели с трайни несъответствия.

Предприети мерки от страна на „ВиК-Видин“ ЕООД и общините в област Видин за подобряване качеството на питейната вода:
„ВиК-Видин“ ЕООД
Извършване на постоянен и периодичен мониторинг на качеството на водата, предназначена за питейно-битови нужди в населените места от област Видин. 

Извършване на планови (пролетни и есенни) и извънредни дезинфекции на водопроводните мрежи и съоръжения в населените места от област Видин.
Закупени и монтирани електро-магнитни дозаторни помпи за обеззаразяване на водата с белина – общо 3 бр. за периода.
Община Видин
През 2022 г. в община Видин не са изпълнявани проекти и дейности имащи отношение към подобряване качеството на питейната вода.
Община Белоградчик
През 2022 г. в община Белоградчик не са изпълнявани проекти и дейности имащи отношение към подобряване качеството на питейната вода.
Община Макреш
През 2022 г. община Макреш е извършвала почистване на терена на водоохранителната зона на Допълнително водохващане за с. Раковица. 
На всички селски чешми, на които водата е негодна за пиене са поставени предупредителни табели, забраняващи използването на водата за питейни нужди.
Своевремнно е уведомявано ВиК за всички аварии на територията на общината.

Започнало е възлагане на проектиране за ремонт и подмяна на водопроводи в населените места на общината.
Община Грамада

За подобряване качеството на питейната вода община Грамада е кандидатствала пред ДФ ,,Земеделие‘‘ с Проект ,,Промяна на инвестиционно намерение рехабилитация и доизграждане на водопроводна мрежа в гр. Грамада, общ. Грамада, обл. Видин‘‘
Община Грамада има, към 31.12.2022г. 50% финансиран от МРРБ проект за ,,Реконструкция  /подмяна/ на съществуващ външен водопровод, захранващ с вода напорен резервоар /НР/ на гр. Граамада от помпена станция /ПС/ ,,Бояново‘‘.

Община Бойница
Извършва се почистване по трасето на външен водопровод от помпена станция Кула до водна кула с. Бойница.

Почиства се и трасето на външен напорен водопровод от помпена станция с. Раброво до водна кула с. Раброво.

Извършва се редовно почистване на санитарно-охранителните зони при водохващанията в с. Шишенци, с. Бориловец и с. Периловец.

Създадени две санитарно-охранителни зони.

Процедура за учредяване на санитарно-охранителната зона (СОЗ) в обсега на един каптиран извор (КИ) ,,Предуца‘‘ за добив на подземни водиза обществено питейно-битово водоснабдяване от ПС ,,Раброво‘‘, с. Раброво, общ. Бойница, обл. Видин.

Проект за учредяване на санитарно-охранителната зона (СОЗ) в обсега на един каптиран извор (КИ) ,,Мярата‘‘ за добив на на подземни водиза обществено питейно-битово водоснабдяване от ПС ,,Раброво‘‘, с. Раброво, общ. Бойница, обл. Видин.
Община Кула

Поетапно е източвана водопроводната мрежа, при което са почиствани утайките и промивните инсталации. От фирмата е разработван специален график, благодарение на който не се е налагало спиране на водоподаването.
Почиствани са кладенците, които обслужват населените места в община Кула, както и дезинфекцирани резервоарите и водопроводната мрежа.
Община Ново село

През 2022 г. в община Ново село със средства отпуснати от ПМС на Министерски съвет е отремонтирана сграда, в която ще се помещава социална услуга ,,Дом за лица с психични разстройства‘‘ с. Ново село. 

Изцяло е подменена остарялата вътресградна водопроводна инсталация, като по този начин е реализирана програма за подпомагане на обекти с обществено предназначение.
При установени отклонения от нормите за физикохимичните показатели по Наредба №9  за качеството на подземните води за питейно-битово водоснабдяване, община Ново село, ще очаква информация и съвети за всички други допълнителни действия, които трябва да се предприемат, за да се постигне коренция на отклоненията при крайния потребител.

От основно значение за общественото здраве и качество на живот на населението е осигуряването на напрекъснато водоснабдяване с безопасна и съответстваща на нормативните изисквания питейна вода. 
Община Брегово
През 2022 г. в община Брегово не са изпълнявани проекти и дейности имащи отношение към подобряване качеството на питейната вода.
Община Ружинци
През 2022 г. в община Ружинци не са изпълнявани проекти и дейности имащи отношение към подобряване качеството на питейната вода.
Община Димово

През 2022 г. Община Димово не е изпълнявала проекти за изграждане, реконструкция и/или рехабилитация на водоснабдителните системи и съоръжение.
Редовно са почиствани санитарно-охранителните зони на водоизточниците, напорните резервоари и помпени станции.

Община Чупрене
            През 2022г. в община Чупрене се извършва подмяна на вътрешните водопроводни мрежи в с. Долни Лом -3.593 км.
Подмяна на вътрешните водопроводни мрежи в с. Репляна - 4.205 км.

Подмяна на вътрешните водопроводни мрежи в с. Средогрив – 5.215 км. 

Подмяна на вътрешните водопроводни мрежи в с. Горни Лом – 5.280 км.

Два пъти в годината дезинфекция на резервоарите за питейна вода на всички населени места в общ. Чупрене.

През периода 2020 – 2022 г. на управителя на „ВиК-Видин“ ЕООД са съставени общо 18 предписания за неотговарящи проби питейна вода по показателите включени в А и Б мониторинг, които не отговарят на Наредба №9 за качеството на водата, предназначена за питейно-битови цели.

За установяване на административни нарушения на управителя на „ВиК-Видин“ ЕООД са съставени общо 2 акта.  Един са за неспазване на Закона за здравето и един за неспазване на Закона за водите.  През периода 2020 – 2022 г. са издадени 2 НП – 1 отменено и едно платено на стойност 1 000 лв.

На сайта на РЗИ-Видин се публикува информация за резултатите от извършения мониторинг на питейната вода, както и за взетите мерки при установяване на несъответствията.

Предоставената от ВиК оператора вода за питейно–битови цели за населението на територията на област Видин е безопасна и с трайни показатели, в съответствие с Наредба №9 от 16.03.2001 г. за качеството на водата, предназначена за питейно-битови цели. 
